På Gokart-banen ved Nysum er vinterpausen forbi. Da sæsonen sluttede sidste år var der 86 aktive medlemmer. På den første dag i den nye sæson er der 110. Med den nye bane har man kunnet tiltrække medlemmer fra et større område. Morten Laustsen har taget turen fra Djursland. - Før i tiden var vi jo medlem af Tirstrup ude på Djursland, men kvaliteterne er lidt dårligere end de er heroppe. Det er jo helt nyt. Det er et fantastisk anlæg, siger Morten Laustsen. Klubben drømmer om at lave en yderligere baneudvidelse og også drømmer om, at der kan køres internationale løb på banen.
Motorsportsanlægget ved Nysum har stor succes. Lørdag var der standerhejsning.